Diari Oficial de la Generalitat Valenciana


Sumari del DOGV 4398, del 13-12-2002 (2002/13059)

Notificació a El Ferrobús. Recurs número R-114/2002.
----------------------------------------------------

### Dades del document

Número de DOGV
:   4398

Data del DOGV
:   13-12-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/13637


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a El Ferrobús. Recurs número R-114/2002. [2002/A13560]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica a El Ferrobús, carrer Fra Luis Colomer, 3 (46488 València), la resolució del recurs d'alçada amb el número de referència interna R-114/2002.
  
Resolució
  
Examinat el recurs d'alçada presentat per Carlos Puerta Fonolla, en nom i representació de la mercantil Meta Urbana, SA, contra la resolució del Servici Territorial d'Arquitectura i Habitatge de València, en l'expedient VIVI/040501/524.
  
Antecedents de fet
  
1. Àngel Alberto de la Cruz García, propietari de l'habitatge de protecció oficial situat a València, avinguda de França, número 161, 1r, porta 2, va presentar l'escrit de denúncia contra la promotora Cooperativa Valenciana de Viviendas el Ferrobús, davant del Servici Territorial d'Arquitectura i Habitatge per deficiències constructives en el citat immoble, i es va enviar un pèrit del dit organisme que va emetre l'informe pericial corresponent, i s'acorda la incoació d'expedient sancionador contra la dita cooperativa, així com contra la constructora Meta Urbana, SA, amb trasllat del corresponent plec de càrrecs.
  
2. L'instructor de l'expedient sancionador va dictar proposta de resolució en què entenent provada la comissió d'una infracció molt greu de l'article 6.10 de la Llei 1/1997, de 21 de febrer, de la Generalitat Valenciana, proposava la imposició d'una multa de 4.210 euros, a cada un dels expedientats, així com l'orde de reparació de les deficiències constructives consistents: «Procedir a la instal·lació de traves en les fissures aparegudes en el dormitori que recau al celobert i posterior repàs de pintura de les zones reparades. Procedir a la reparació de fissures en el tancament de celobert mitjançant picat d'esquerdejats, instal·lació de malla de fibra de vidre, nou esquerdejat i repàs de pintura de la zona tractada. En estos dos casos es podrà aportar la solució alternativa proposada per la direcció facultativa, havent de ser notificat prèviament als servicis tècnics d'este departament.»
  
3. El cap del Servici Territorial d'Arquitectura i Habitatge va dictar resolució en què estimant les al·legacions d'El Ferrobús Cooperativa Valenciana de Viviendas, va acordar arxivar l'expedient respecte d'esta, i mantindre els fonaments de dret de la proposta respecte de la constructora Meta Urbana, SA, amb la imposició d'una sanció de 4.210 euros, així com l'orde de realització de les obres citades.
  
4. Contra la dita resolució interposa recurs d'alçada Meta Urbana, SA, amb les al·legacions que consten en este, i que es donen per reproduïdes en nom de la brevetat.
  
Fonaments de dret
  
1. Esta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJPAC), com pel que establix el Decret 210/2001, de 18 de desembre, del Govern Valencià (DOGV núm. 4165, de 10 de gener).
  
2. El que disposen els articles 107, 110, 114 i 115, de la LRJPAC, de la Llei 30/1992, de 26 de novembre, de LRJPAC, quant a l'admissió i tramitació del recurs
  
3. Resulta acreditat que l'habitatge objecte del present assumpte, situat en esta capital, avinguda de França número 161, pis 1r, porta 2a, està directament relacionat amb els expedients VIVI-040500/557 i VIVI-040500/558 incoats contra la mercantil recurrent, referits als habitatges portes 20a i 4a, del mateix immoble i amb la mateixa patologia en les deficiències.
  
En els dits expedients, en el tràmit de recurs d'alçada número 322 i 323/2001 es va dur a terme la inspecció dels immobles citats per l'arquitecte d'esta Direcció General d'Arquitectura i Habitatge, i en l'informe pericial de data 30 de novembre del 2001 establix que: «L'edifici té estructura de formigó armat, amb forjats bidireccionals de 27 cm de cantell, que descansen sobre pilars, i la distribució en planta d'estos és irregular, i presenten separacions (llums) en les direccions ortogonals pròximes als 7 metres ... l'origen de la patologia observada- consistent en el peculiar clevillament generalitzat de barandats i sostres en determinades zones de l'habitatge- és directament atribuïble a una fletxa excessiva dels forjats...el qual ha de ser tingut en compte en processos de càlcul de l'estructura, i els valors màxims previsibles del qual es troben limitats per la normativa.»
  
Així mateix en la resolució dels citats recursos d'alçada s'establix en el fonament de dret tercer, que: «Es deduïx així del citat informe pericial, que la causa de les deficiències denunciades es troba en el procés de càlcul de l'estructura, la qual cosa compet a l'arquitecte director de l'obra que és qui ha d'efectuar-lo en el projecte d'edificació. En conseqüència, no es pot atribuir en este apartat responsabilitat o culpa a la constructora ja que no és de la seua competència en el procés edificatori esta comesa».
  
Per la qual cosa és procedent l'estimació del recurs amb revocació de la resolució recorreguda.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, de conformitat amb la proposta de resolució de la Divisió d'Habitatge, resolc:
  
Estimar el recurs d'alçada formulat per Carlos Puerta Fonolla en nom i representació de la mercantil Meta Urbana, SA, contra la Resolució del Servici Territorial d'Arquitectura i Habitatge de València, de data 14 de febrer de 2002, que queda revocada.
  
Contra la present resolució que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptadors des del sendemà de la notificació d'esta, segons els articles 10.1.a i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga exercitar qualsevol altre recurs que s'estime oportú.